
INTRODUCERE 


ngerii au fost dintotdeauna cei mai buni Îngerul, 
prieteni ai copiilor. Aceştia s'au apro- prietenul copiilor 
piat de îngeri ca de nişte prieteni mai 
mari. S'au simţit bine în preajma acestor pri- 
eteni înaripați, cărora le şi adresează o rugă- 
ciune zilnică: În ger, îngeraşul meu, pe care o 
spun toți copiii înainte de culcare. 
Pentru a prezenta cât mai bine învă- 
țăturile Bisericii către voi, copii, ne- : 








am gândit că cea mai bună persoa- 
nă ar fi un înger, care să aducă în 
fața voastră aceste rugăciuni. Aşa 
că, pe parcursul acestei cărți, voi, 
copiii, veţi avea un prieten care vă va 
însoți şi care vă va explica învăţături- 
le ce urmează. Nu trebuie să pi | 
uitaţi însă că îngerii sunt fiin- / o OD 
țe spirituale, care nu au tru- It XC, N 
puri decât atunci când vor ia 

să vorbească cu noi, oamenii. 4 
În rest, ei sunt doar duhuri, fără trup, care 
sunt mai aproape de Dumnezeu decât noi. 
La fiecare capitol, îngerul vă va explica ce 

anume prezintă acel capitol, vă va îndruma, 
însoți şi păzi în timpul în care veți citi aceas- 
tă carte. De acum înainte, el este cel care va 
fi cel mai aproape de voi. 

lisus Hristos a spus celor care au trăit în 
acelaşi timp cu EI: „Lăsați copiii să vină la 
Mine”, arătând cât de mult îi iubeşte El pe 
copii. De aceea, voi, copiii, vă puteţi apro- 
pia mai uşor de Dumnezeu şi de cuvinte- 
le Sale, care ne-au fost descoperite nouă. 
Dar să-l lăsăm pe îngerul nostru să vă con- 
ducă mai departe. El vă va vorbi întâi des- 
pre cum S'a descoperit Dumnezeu nouă 
oamenilor. 





DESPRE CUM S'A DESCOPERIT 
DUMNEZEU OAMENILOR 


a început, Dumnezeu a vorbit cu oa- 1. Cine ni L-a descoperit 
| menii în mod direct. Apoi, oamenii pe Dumnezeu? 
au căzut în păcat şi Dumnezeu n'a 










mai putut să le vorbească acestora la fel 
de uşor. Aşa că a ales alte căi de a le comu- 
nica acestora voia Sa. Noi, îngerii, am fost 
trimişii lui Dumnezeu către oameni 
pentru a le spune acestora ceea ce 
Dumnezeu voia să le spună. Noi am 
vorbit cu Moise, cu Iacov şi alte per- 
soane care au trăit demult. Dar Dum- 
nezeu a vrut ca şi oamenii înşişi să le 
transmită altor oameni cuvintele Sale. 
Aşa au apărut profeții, nişte oameni 
sfinţi care au avut grijă ca ceilalți oameni 
să nu mai cadă în păcat. Profeţii cunoşteau 
şi ce anume urma să facă Dumnezeu cu | 

lumea. Aceste fapte care urmau să se întâm- | 
ple se numesc profeţii şi ele vorbesc mai 
ales despre Cel ce va veni pentru ajutora- | 
rea noastră. Profeţiile vorbesc despre soar- 

ta oamenilor, despre venirea Fiului lui 


2. Unde şi prin ce ni 
Se descoperă Dumnezeu? 

Dumnezeu, care va salva pe oameni din 
păcat. 

Însă Fiul lui Dumnezeu a fost Cel care a 
descoperit pe deplin pe Dumnezeu, fiindcă 
EI Îl cunoştea cu adevărat pe Acesta. lisus 
Hristos a fost Fiul lui Dumnezeu, despre 
Care au vorbit profeţii cu mult timp înain- 
te de a Se naşte El. Aşa se face că, în momen- 
tul naşterii Sale, mai mulți oameni ştiau că 
EI este Cel ce va salva lumea, cum au fost 
cei trei magi. lisus Hristos Sa născut într'o 
peşteră, alături de animalele care I-au ţinut 
de cald. La naşterea Sa, numai îngerii au fost 
cei care I-au cântat în cor cântări de laudă. 
Toate aceste fapte au fost scrise mai apoi de 
oameni sfinţi şi adunate în cartea care se 
numeşte Biblia sau Sfânta Scriptură. 


iblia sau Sfânta Scriptură este cartea 
în care oamenii sfinți au scris cuvinte- 
le auzite de ei de la Dumnezeu. Ei le-au scris 
pentru ca toți oamenii să cunoască adevă- 
rul despre Dumnezeu şi să poată să cunoas- 
că tot ceea ce Acesta a transmis oamenilor, 
pentru că Dumnezeu vrea ca „toți oamenii să 
creadă şi să ajungă la cunoştinţa adevărului”. 
Mai întâi, credința în Dumnezeu le-a 
rămas oamenilor din timpul cât au fost în 
Rai. Dar această credință nu era suficientă, 
aşa că Dumnezeu a hotărât să întărească 
această credință. Pentru aceasta a ales nişte 
oameni credincioşi şi le-a poruncit acestora 
să scrie despre adevărata credință în Dum- 

nezeu. Aceşti oameni au trăit şi au scris mai 
întâi în mijlocul poporului evreu, iar scrie- 
rile lor au fost numite Vechiul Testament. 

Însă activitatea acestor oameni nu a fost 
suficientă pentru ca oamenii să înțeleagă 
corect ceea ce Dumnezeu vroia să-i învețe. 
De aceea, Însuşi Fiul lui Dumnezeu Sa făcut 
om pentru a-i învăţa pe oameni în ce să crea- 
dă. lisus a trăit pe pământ 33 de ani, dar El 
nu a scris nimic din învăţătura Sa. Acest 
lucru a fost făcut de Apostolii şi ucenicii Săi, 
care au scris mai multe cărți ce poartă nume- 
le de Noul Testament. Noul şi Vechiul Tes- 
tament nu sunt două cărți separate una de 
alta, ci ele alcătuiesc împreună Biblia sau 
Sfânta Scriptură. În această carte creştinii 
găsesc cuvintele lui Dumnezeu descoperite 
oamenilor, faptele oamenilor credincioşi, 
viaţa şi predica lui lisus Hristos, află cum a 
apărut Biserica creştină prin activitatea 
Apostolilor şi pot găsi amănunte referitoa- 
re la sfârşitul lumii. 

Sfânta Scriptură se mai numeşte şi Biblie 
pentru că acest cuvânt înseamnă în limba 
grecească „carte”. Aşadar, Biblia este cea 
mai importantă carte şi ei i se potriveşte cel 
mai bine acest nume. De asemenea, ea se 
mai numeşte şi Evanghelie, cuvânt care 
înseamnă „vestea cea bună”. 


ŢI oți oamenii pot citi Sfânta Scriptură, 
pentru că în ea se găseşte cuvântul lui 
Dumnezeu, pe care fiecare dintre noi avem 





3. Cine poate citi Biblia 
sau Sfânta Scriptură? 

dreptul să-l aflăm. Însă în această carte se 
găsesc şi unele lucruri care nu pot fi 
înțelese uşor, aşa că este nevoie de 
ajutorul celor care cunosc cuvân- 

) tul lui Dumnezeu mai bine. Des- 
” pre acest lucru aflăm chiar în 
Sfânta Scriptură: „Cum aş putea-o 
înțelege, dacă nu mă va călăuzi cine- 
va?” (Cartea Faptelor Apostolilor, 
capitolul 8, versetul 31). Aceas- 
tă călăuzire în citirea Sfintei 
Scripturi o fac preoții şi teolo- 
gii, acei oameni care s'au 
pregătit anume pentru 
a-L sluji pe Dumnezeu. 
Cei care explică Biblia 
şi textul ei trebuie să aibă 
o viață curată, să cunoas- 















că voia lui Dumnezeu, să ştie 
care sunt învăţăturile Bisericii. 
Cum am mai spus, Sfânta 
Scriptură a fost scrisă de oa- 
meni pe care Dumnezeu i-a 
ales pentru a aşterne pe hâr- 
tie cuvintele sale. Dar cum s'a 
făcut acest lucru? Dumnezeu nu 
a dictat conţinutul Bibliei autorilor 
ei, aşa cum face învăţătoarea cu copiii. 

EI le-a dat numai câteva indicaţii cu privi- 
re la text, pe urmă i-a lăsat să scrie după 
cum le-a plăcut lor. Numai că Dumnezeu a 
continuat să vegheze asupra autorilor sfin- 
ți ai Bibliei ca nu cumva aceştia să greşească. 

Această veghere a lui Dumnezeu asupra auto- 
rilor sfinți se numeşte inspiraţie divină. 


Biblia — cuvânt grecesc care înseamnă 
carte şi care denumeşte astăzi cartea sfântă 
a creştinilor. 

Testament — o promisiune făcută de Dum- 
nezeu oamenilor cu scopul întăririi credin- 
ței lor. 

Evanghelie — cuvânt grecesc ce înseam- 
nă „vestea cea bună” 
parte a Sfintei Scripturi unde sunt relatate 
faptele și învățăturile Mântuitorului lisus 
Hristos. 


şi care denumeşte acea 


Nu 


Vocabular 


1. Cine sunt creştinii? 

umele de creştin vine de la numele pe 
N care l-a purtat lisus, acela de Hristos. 
Acest nume a fost dat creştinilor încă 
de la începutul existenţei Bisericii în oraşul 
Antiohia. De atunci şi până astăzi toți cei ce 
cred în lisus Hristos se numesc creştini. Însă 
în ce anume cred ei? Care este credința lor? 
Ce anume spun ei despre Dumnezeu? 
Credinţa creştină nu a fost prima credință 
în Dumnezeu. Însă ea este cea mai completă 
credinţă, deoarece ea a fost adusă nouă de lisus 
Hristos, Fiul lui Dumnezeu, Cel ce ne-a învă- 
ţat cum să ne închinăm lui Dumnezeu, cum 
să ne rugăm Lui şi cum să ajungem la El. 
Înainte de apariția creştinismului, oame- 
nii au avut alte credinţe; ei credeau în mai 
mulţi dumnezei. Aceste religii se numesc 
politeiste. Ele spuneau că nu există un sin- 
gur Dumnezeu, ci ar fi mai mulți, fiecare 
având grijă de o anumită parte a lumii. 
În afară de creştinism mai există alte reli- 
gii care spun că există un singur Dumnezeu, 

cum ar fi religia poporului evreu şi religia 
musulmană a arabilor. Dar acește credinţe 
nu au fost descoperite de Fiul lui Dumnezeu: 
Deşi spun anumite lucruri adevărate despre 
Dumnezeu, ele nu sunt la fel de aproape de 
Dumnezeu ca şi creştinismul. 


reştinii spun că Dumnezeu este Unul 
P singur, că El este Cel care l-a creat pe 
om şi i-a dat acestuia viaţă. Însă Dumne- 
zeu, deşi este unul singur, are trei Persoa- 
ne: Tatăl, Fiul şi Duhul Sfânt. Ei sunt fieca- 
re în parte Dumnezeu, dar şi împreună. 
Tatăl, Fiul şi Duhul Sfânt alcătuiesc împre- 
ună Sfânta Treime, Dumnezeul creştinilor. 
Credinţa în Sfânta Treime ne-a fost adusă 
nouă tot prin predica lui Hristos şi o găsim 
în Sfânta Scriptură în mai multe locuri. 


reştinii sunt datori să-şi mărturisească 

credinţa pe tot parcursul vieții. Credin- 
ţa ne-o mărturisim în mai multe feluri: prin 
mersul la biserică, prin rugăciunea noastră, 
prin ajutorarea celor aflați în nevoi şi prin 
arătarea ei în mijlocul oamenilor. 

Când mergem la biserică dovedim că sun- 
tem creştini şi că biserica face parte din via- 
ţa noastră. Prin ajutorarea celor care sunt 
lipsiţi, Îi arătăm lui Dumnezeu că ne pare 
rău pentru suferința celorlalți şi încercăm să 
îi ajutăm. Şi lui Hristos I S'a făcut milă de 
cei slabi, bolnavi şi săraci şi a încercat întot- 
deauna să-i ajute. 


2. Ce este 
Sfânta Treime? 


3. Cum ne mărturisim 
credinţa? 


4. Ce ne spune Crezul? 

Dar credința mai este mărturisită şi la fie- 
care Sfântă Liturghie, când spunem împre- 
ună cu preoții şi cu ceilalți creştini Simbolul 
de credință sau Crezul. În acesta Biserica a 
adunat întreaga sa învăţătură: despre Dum- 
nezeu, despre Tatăl, Fiul şi Duhul Sfânt, des- 
pre activitatea lui lisus Hristos pe pământ, 
despre ce anume a realizat El pentru noi, 
despre moartea şi Învierea Sa, despre Bise- 
rică, Botez şi învierea morților. 

În prima parte a Crezului spunem că exis- 

| tă un singur Dumnezeu, „cred într'unul 
Dumnezeu”, după care Crezul ne vorbeşte 
despre cele trei Persoane ale Sfintei Treimi: 
„Tatăl Atotţiitorul făcătorul cerului şi al pămân- 
tului, al tuturor celor văzute şi nevăzute. Şi 
într'unul Domn lisus Hristos, Fiul lui Dumne- 
zeu, Unul-Născut Care din Tatăl S'a născut mai 
înainte de toți vecii. Lumină din lumină, Dum- 
nezeu adevărat din Dumnezeu adevărat, născut, 
iar nu făcut, cel deoființă cu Tatăl, prin Care 
toate s'au făcut. Care pentru noi oamenii şi pen- 
tru a noastră mântuire, S'a pogorât din ceruri 
şi S'a întrupat de la Duhul Sfânt şi din Fecioa- 
ra Maria şi S'a făcut om. Şi S'a răstignit pen- 
tru noi în zilele lui Ponţiu Pilat şi a pătimit şi 
S'a îngropat şi a înviat a treia zi după Scripturi. 
Şi S'a înălțat la ceruri şi şade de-a dreapta Tată- 
lui şi iarăşi va să vină cu mărire să judece viii şi 
morţii, a cărui Împărăţie nu va avea sfârşit. 

Şi întru Duhul Sfânt, Domnul de viaţă făcă- 
torul, Care de la Tatăl purcede, Cel ce împreună 

cu Tatăl şi cu Fiul este închinat şi mărit, Care a 
grăit prin prooroci. 

Într'una, sfântă, sobornicească şi apostolică 
Biserică, mărturisesc un Botez spre iertarea păca- 
telor, aştept învierea morților şi viața veacului 
ce va să vie, Amin.” 


i rezul a apărut în primele secole ale Bise- 
ricii, când învăţătura acesteia trebuia 
să fie formulată în scris împotriva celor care 
voiau să o schimbe. Aşa că oamenii sfinți ai 
Bisericii s'au adunat împreună pentru a o 
formula. Aceste adunări ale lor se numesc 
Sinoade Ecumenice. De-a lungul timpului 
au existat şapte sinoade ecumenice, fiecare 
încercând să formuleze cât mai exact învă- 
ţătura Bisericii. 


Crez — un text scurt care arată credința creş- 
tinilor. 

Credinţă — darul lui Dumnezeu pentru oameni, 
prin care aceştia Îl cunosc pe Dumnezeu. 
Treime — numele dat de creştini lui Dumne- 
zeu prin care se arată că El are trei Persoane. 
Sinod — adunare a conducătorilor Bisericii. 

5. Cum a apărut 
Crezul? 


Vocabular 


1. Ce spunem 
despre Tatăl? 





CELE TREI PERSOANE 
ALE SFINTEI TREIMI 


nem în Crez sau Simbolul de credință 

despre cale trei Persoane ale Sfintei Tre- 
imi, Dumnezeul creştinilor. Însă ce înseam- 
nă aceste cuvinte? Cum anume putem expli- 
ca textul Crezului? 


A : : x 
| n capitolul anterior am văzut ce spu- 


e Dumnezeu-Tatăl Îl numim în Crez 

„Tatăl Atotţiitorul”, adică Cel ce face 
ca toate lucrurile să trăiască. El iubeşte toa- 
te lucrurile din lume şi nu vrea ca acestea 
să moară sau să ajungă în puterea celor răi, 
ci vrea ca ele să aibă viață veşnică. Aceas- 
tă dorinţă a Sa o putem vedea şi în faptul 
că pe Fiul Său L-a dat spre moarte, numai 
ca lumea noastră să aibă viaţă. De aseme- 
nea, Tatăl este Creatorul tuturor lucrurilor, 
văzute sau nevăzute. Lucrurile văzute sunt 
pământul, florile, animalele, Soarele, Luna 
şi tot ceea ce noi vedem în natură, inclusiv 
trupurile oamenilor. Cele nevăzute sunt 
îngerii şi sufletele oamenilor. 





CELE TREI PERSOANE 
ALE SFINTEI TREIMI 


iul lui Dumnezeu este numit în Crez 

„Domn”. El este numit astfel pentru 
că El domneşte peste lume şi este stăpânul 
acesteia. El este a doua Persoană a Sfintei 
Treimi, Cel ce S'a făcut om şi S'a jertfit pen- 
tru noi oamenii. Prin viaţa şi moartea Sa, 
noi putem spera la viaţa veşnică. De aseme- 
nea, Fiul lui Dumnezeu, lisus Hristos, va 
veni şi a doua oară să ne judece pe noi şi 
toată lumea. Pe cei care au respectat ceea ce 
ne-a învăţat, El îi va aşeza în Împărăţia Sa 
veşnică. 


uhul Sfânt este a treia Persoană a Sfin- 

D tei Treimi, Cel care este numit „făcăto- 

rul de viață”, pentru că El este Cel care ne 

dă nouă viaţă prin harul Său. El a fost Cel 

care le-a vorbit profeților şi apostolilor, ferin- 
du-i de greşeli. 

Crezul ne spune că Biserica este una sin- 
gură şi sfântă. Ea poate cuprinde pe toți 
oamenii şi învățătura ei este bazată pe cea a 
apostolilor. În ea primim botezul şi tot prin 
ea vom avea viaţă veşnică la a doua Venire 
a lui lisus Hristos pe pământ. 


În Crez, mărturisim că Biserica este Una 

| singură, pentru că Unul singur a fost Cel 
care a înființat-o: lisus Hristos. Mai spunem 
că ea'este sfântă, pentru că lisus a dat sfin- 
ţenia Sa şi Bisericii. Când spunem că Biseri- 
ca este sobornicească şi apostolică, spunem 
că ea se adresează tuturor oamenilor, aşa 


2. Ce spunem 
despre Fiul? 


3. Ce spunem 
despre Duhul Sfânt? 





4. Ce spunem despre Biserică? 


Important de reţinut! 

cum apostolii lui Hristos s'au adresat tutu- 
ror oamenilor. Biserica este apostolică, pen- 
tru că apostolii au fost cei care au făcut 
cunoscută în toată lumea credinţa în lisus 
Hristos. 


ând vorbim despre clădirea în care ne 

rugăm, atunci scriem „biserică” cu b 
mic, iar atunci când vorbim despre Biserica 
creştină înființată de lisus Hristos, scriem 
cu B mare. 

VIAȚA ŞI ACTIVITATEA 
LUI IISUS HRISTOS PE PĂMÂNT 


isus Hristos S'a născut la începutul erei 
creştine în cadrul poporului evreu. 
Mama Sa se numea Maria şi ea a fost 
încă din copilărie o femeie foarte credin- 
cioasă. Când era încă foarte tânără, un înger 
a venit la ea şi i-a spus că va naşte un copil 
care va fi Fiul lui Dumnezeu, lisus Hris- 
tos. Fecioara Maria, cum va fi numită ea 
de atunci înainte, L-a născut, de la Duhul 
Sfânt şi în chip feciorelnic, pe lisus Hris- 
tos, la marginea oraşului Betleem. Poporul 
român mai numeşte acest oraş şi Viflaim. 
Maria era căsătorită cu Iosif, un om bun şi 
blând, care a înţeles că lisus Hristos este Fiul 
lui Dumnezeu şi nu s'a împotrivit naşterii 
Lui. Ei ÎI vor creşte cu mare grijă pe lisus. 


isus Hristos a început să vorbească oame- 
nilor despre Dumnezeu în al treizecilea 
an al vieţii Sale. Atunci El a mers la loan 
Botezătorul şi a fost botezat de către acesta. 
loan a fost un om sfânt care a încercat să le 


1. Când şi unde 
S'a născut lisus Hristos? 


2. Cum şi-a început 
lisus Hristos activitatea? 

spună celorlalți oameni că urmează să vină 
Fiul lui Dumnezeu. El nu a fost crezut şi a 
fost omorât de regele evreilor. De acum îna- 
inte Iisus Hristos va colinda Țara Sfântă, 
Israel, vestind oamenilor Evanghelia Sa. 


3. Ce cuprindea isus Hristos voia ca oamenii să creadă 
învăţătura Sa? 


în El fără ca EI să-Şi arate puterea. De 
aceea, El Şi-a arătat această putere numai 
față de apostoli şi câțiva apropiați ai Săi. 
Dar, când a întâlnit oameni bolnavi sau 
săraci, i-a ajutat făcând minuni şi arătându- 



















şi astfel puterea. Amintim câteva minuni 
făcute de Iisus Hristos în timpul vie- 
ţii Sale: înmulțirea pâinilor, pescui- 
rea minunată, mai multe învieri ale 


unor oameni bolnavi. Dar El nu a venit 
ca să alunge suferința din lume, ci ca să 
arate că Împărăţia lui Dumnezeu se apro- 
pie. Aşa că învățătura Sa era legată de 
acest lucru. El ne-a spus ce trebuie să 
facem pentru a ajunge în această Împă- 
răţie: să fim buni, blânzi, înţelepţi, să-i 
ajutăm pe toţi oamenii, să fim 
curaţi în suflet, să nu fim răz- 
bunători şi multe altele. 
La începutul activităţii 
Sale, lisus Hristos Şi-a ales un 
- grup de doisprezece oameni 
care să-L ajute. Aceştia auzise- 
ră învățătura şi predica Sa şi 
L-au urmat de bună voie. Aceş- 

ti oameni se numesc Apostoli. După moar- 
tea lui lisus, ei vor merge în lume să predi- 
ce Evanghelia. 


in cauza invidiei şi a răutăţii conducă- 

torilor poporului evreu, lisus Hristos 
va fi prins de către aceştia. Cel care i-a aju- 
tat a fost chiar unul dintre apostoli: Iuda 
Iscarioteanul. Acesta L-a vândut pe lisus 
pentru treizeci de bani de argint. Conducă- 
torii poporului evreu L-au învinuit pe lisus 
de trădare şi necredinţă şi L-au condamnat 
la moarte pe cruce. Romanii, care stăpâneau 
atunci Ţara Sfântă, au pus în aplicare con- 
damnarea. lisus a fost răstignit pe cruce pe 
dealul numit Golgota şi a murit în seara ace- 
lei zile. A fost înmormântat, iar mormântul 
a fost păzit de soldaţi romani. 


upă aceste evenimente, apostolii lui 

lisus Hristos s'au ascuns, de frică să 
nu păţească şi ei acelaşi lucru. Dar, la trei 
zile de la înmormântarea sa, isus Hristos a 
înviat şi li S'a arătat apostolilor. Astfel, ei au 
crezut în învierea Lui şi au mărturisit-o oame- 
nilor din întreaga lume. Pentru noi, învierea 
lui lisus Hristos înseamnă că şi noi, după 
moarte, vom învia pentru a putea fi împre- 
ună cu EI în Împărăţia Sa. 


orind să arate şi altor oameni că Ela 
înviat cu adevărat, lisus Hristos a mai 
rămas pe pământ încă patruzeci de zile. În 

4. Cum S'a sfârşit viaţa 
lui lisus Hristos? 


5. Ce s'a întâmplat după 
moartea lui lisus Hristos? 


6. Hristos a mai rămas 
pe pământ după Înviere? 


Important 


Întrebări 


Vocabular 


MIC CATEHISM ORTODOX 
PENTRU COPII ȘI ELEVI 


acest timp EI S'a arătat mai multor persoa- 
ne care L-au cunoscut pe parcursul vieții 
Sale, dovedindu-le tuturor că EI a înviat cu 
adevărat. 

La sfârşitul acestor patruzeci de zile, El 
Şi-a luat rămas-bun de la apostolii Săi şi S'a 
înălțat la ceruri, promițându-le apostolilor 
că le va fi aproape până la sfârşitul lumii. 
De asemenea, El le-a mai promis că va veni 
la ei Duhul Sfânt, Care îi va ajuta să predi- 
ce Evanghelia în întreaga lume. 


um ați observat deja, numele lui Dum- 

nezeu, al Sfintei Treimi şi al lui lisus 
Hristos le scriem cu literă mare, arătându- 
ne astfel respectul pentru acestea. La fel vom 
scrie şi pronumele care înlocuiesc numele 
amintite mai sus. 


1. Cât timp a trăit Fiul lui Dumnezeu pe 
pământ? 

2. Citiţi din Sânta Scriptură o minune şi 
descrieți evenimentele pe scurt. 

3. Descrieţi comportamentul oamenilor față 
de lisus înainte de răstignire şi în timpul 
acesteia. 


Apostoli — oameni aleși de lisus Hristos 


să continue predicarea Evangheliei după 
Învierea Sa. 

BISERICA ŞI SCOPUL EI 
PE PĂMÂNT 


upă Înălțarea Domnului nostru Iisus 

Hristos la Cer, apostolii au aşteptat pe 

Duhul Sfânt pe care isus Hristos pro- 
misese că ÎL va trimite. Acesta a venit după 
cincizeci de zile de la Învierea lui lisus, în 
ziua pe care noi o numim Cincizecime. 
Acest eveniment se mai numeşte Pogorârea 
Duhului Sfânt. 


a Cincizecime, apostolii au primit de la 

Duhul Sfânt daruri care i-au făcut mai 
curajoşi şi mai puternici. Ei au început să 
predice acum Evanghelia lui Hristos mulți- 
milor care s'au adunat să-i asculte. În urma 
acestei predici care a fost rostită de Petru, 
unul dintre apostoli, s'au botezat primii creş- 
tini. Prin botezul lor, Biserica a luat ființă în 
mod vizibil. Însă întemeierea Bisericii, cum 
mai este numită Cincizecimea, nu a fost lip- 
sită de pericole, evreii continuând să-i cau- 
te pe apostoli pentru a-i ucide. 


1. Când ia fiinţă 
Biserica? 





MIC CATEHISM ORTODOX 
PENTRU COPII ŞI ELEVI 


2. Cine face parte in Biserică au făcut şi fac parte toți 
din Biserică? | oamenii care s'au botezat în numele 
Sfintei Treimi. Numai aceştia poartă cu ade- 
vărat numele de creştini. Creştinii care au 
trecut deja prin moarte la viața veşnică alcă- 
tuiesc Biserica biruitoare, iar noi, cei care 
încă nu am obţinut această victorie, alcătu- 
im Biserica luptătoare. 

În interiorul Bisericii există diferenţe între 
membrii ei. Astfel, membri ai Bisericii sunt 
preoții, dar şi cei care nu sunt preoți, mire- 
nii sau aicii. Preoții se împart în trei gru- 

pe, potrivit sfințeniei pe care au primit-o 
de la Dumnezeu: diaconii, care sunt treap- 





















ta cea de mai jos; preoții şi episcopii. Dia- 
conii nu pot sluji în biserică decât însoțiți 
de un preot; preoţii pot face toate slujbe- 
le, mai puţin Taina Hirotoniei preoților 
(despre care vom vorbi mai târziu); epi- 
scopul este conducătorul unei Bise- 
rici şi poate face toate slujbele. Mire- 
nii sau laicii sunt acei membri ai 
Bisericii care, fără a fi preoţi, au 
primit Taina Botezului în nume- 
+ le Sfintei Treimi, participă la slujbe- 
"le Bisericii, ajută pe preoți la slujbe 
şi sunt parte activă la viaţa Bisericii. 


3. Ce înseamnă cuvintele orbind despre Biserică, Sfântul Apos- 
„trupul lui Hristos”? V tol Pavel spune că aceasta este „trupul 
lui Hristos”. Ea este numită astfel pentru că 

numai prin lisus Hristos oamenii pot ajun- 

ge la viața veşnică. Biserica are ca scop să 

BISERICA ŞI SCOPUL EI 
PE PĂMÂNT 


conducă pe oameni spre viaţa veşnică. Dar 
acest lucru poate fi realizat numai prin uni- 
rea oamenilor cu lisus Cel înviat, iar Biseri- 
ca este locul unde are loc această unire. 
Aşadar, Sfântul Apostol Pavel numeşte Bise- 
rica „trupul lui Hristos” pentru că în ea noi 
devenim nemuritori, asemeni lui Hristos. 


iserica ne ajută să devenim membri ai 

trupului lui Hristos prin toate cele şap- 
te Taine ale Bisericii, despre care vom vor- 
bi mai târziu. Ca să devenim membri ai 
trupului lui Hristos, trebuie întâi să renun- 
ţăm la lucrurile rele, la păcatele noastre. 
Primul pas pe acest drum este Taina Bote- 
zului, prin care devenim membri ai Bise- 
ricii, urmând ca viaţa noastră să fie apoi 
sfințită prin Taina Spovedaniei şi Taina 
Împărtăşaniei mai ales. 


1. Cine conduce Biserica pe drumul ei spre 
Împărăţia lui Dumnezeu? 

2. Cine Îl ajută pe Iisus Hristos în Biserică? 
3. Ce putem noi face pentru a fi membri 
activi ai Bisericii? 

4. Cum devenim noi 
membri ai trupului 
lui Hristos? 


Întrebări 


1. Ce este Taina 
Botezului? 





CELE ŞAPTE TAINE 
ALE BISERICII ORTODOXE 


iserica Ortodoxă spune că există şap- 
h te Taine care au fost date de Hristos 
cu scopul curățirii şi sfințirii vieții 
noastre. Acestea sunt: Botezul, Mirungerea, 
Spovedania, Împărtăşirea, Cununia, Preo- 
ţia şi Maslul. Aceste Taine au fost date de 
lisus Hristos apostolilor în timpul vieţii Sale. 
De asemenea, lisus Hristos a vrut ca ele să 
fie făcute mai departe în mijlocul celor cre- 
dincioşi pentru întărirea lor pe calea cea 
dreaptă. 


otezul este prima Taină a Bisericii pe 

B care o primim noi la patruzeci de zile 
de la naştere. Prin Botez ne este iertat păca- 
tul strămoşesc al lui Adam şi suntem primiţi 
în Biserica lui Hristos. El se oferă tuturor 
acelor oameni care nu au mai fost botezați 
niciodată şi constă în afundarea persoanei 
de trei ori în apă, rostindu-se cuvintele: „Se 
botează robul (roaba) lui Dumnezeu în numele 
Tatălui, al Fiului şi al Sfântului Duh. Amin”. 





CELE ŞAPTE TAINE 
ALE BISERICII ORTODOXE 


Pentru copii, această dorinţă de a fi botezat 
este arătată prin naşi. Naşii au rolul de a 
veghea asupra noului botezat şi de a avea 
grijă ca acesta să respecte ceea ce lisus Hris- 
tos ne-a învățat. Botezul însă poate fi primit 
la orice vârstă şi de către oricine. Pentru a 
arăta faptul că noul botezat s'a curățat de 
păcate, acesta este îmbrăcat după botez în 
haine albe. 


irungerea se mai numeşte şi „unge- 
MI rea cu Sfântul Mir”. După botez, noul 
botezat este uns la frunte pentru sfințirea 
minţii şi a gândurilor; la ochi, nări şi gură, 
pentru sfințirea simţurilor; la piept şi pe 
spate, pentru sfințirea inimii şi a dorinţe- 
lor; la mâini şi la picioare, pentru sfinţi- 
rea faptelor şi a căilor creştinului. Aceas- 
tă ungere este făcută sub semnul sfintei 
cruci. Ea dă noului botezat darurile nece- 
sare pentru a duce o viaţă sfântă şi plăcută 
lui Dumnezeu. 


isus Hristos a dat apostolilor Săi pute- 
| rea de a ierta sau de a nu ierta păcatele 
oamenilor. El le-a dat această putere pentru 
că oamenii sunt supuşi greşelilor şi păcate- 
lor, iar acestea trebuie să fie curățate. 
Numai preotul şi episcopul au dreptul 
de a spovedi şi a ierta păcatele oamenilor. 
Nu ne putem ierta nici singuri şi nici altci- 
neva nu ne poate da iertarea păcatelor dacă 
nu este preot, pentru că nu a primit puterea 

2. Ce este Taina 
Mirungerii? 


3. Ce este Taina 
Spovedaniei? 


4. Ce este Taina 
Împărtăşaniei? 





pei vii 


a 
Si 





MIC CATEHISM ORTODOX 
PENTRU COPII ȘI ELEVI 


de a ierta de la Iisus Hristos. Pentru a putea 
să ne prezentăm cum trebuie la spovedanie, 
este necesar să ne pregătim, să analizăm fap- 
tele noastre de până atunci şi să cerem ier- 
tare celor pe care i-am supărat. Spovedania 
sau mărturisirea trebuie să fie completă, sin- 
ceră, să fie secretă şi să dovedească faptul 
că ne dorim iertarea. De asemenea, ea tre- 
buie făcută ori de câte ori simțim nevoia să 
o facem. 

La sfârşitul spovedaniei preotul ne dă 
dezlegarea de păcate sau iertarea, după care 
ne dă canonul, care este un mijloc prin care 
noi, cei ce ne spovedim, ne întărim sufleteş- 
te pentru a nu mai cădea în păcate. Cano- 
nul nu este o pedeapsă, ci încearcă doar să 
ne îndrepte pe calea cea bună a rugăciunii 
şi faptelor bune. 


aina Împărtăşaniei înseamnă primirea 

de către creştin a Trupului şi Sângelui 
lui Hristos la biserică şi unirea sa cu Hris- 
tos Cel înviat. Ne împărtăşim numai după 
ce ne-am spovedit înainte, pentru ca unirea 
noastră cu Hristos să fie în folosul nostru, 
nu spre condamnarea noastră. Nu ne putem 
uni cu Hristos decât după ce ne-am curățit 
înainte. 

Împărtăşania se face întotdeauna la bise- 
rică, în timpul Sfintei Liturghii. Numai în 
cazuri speciale, pentru cei bolnavi, preotul 
se deplasează acasă la aceştia pentru a-i 
împărtăşi. Această Taină a fost dată de lisus 

CELE ŞAPTE TAINE 
ALE BISERICII ORTODOXE 


Hristos apostolilor la Cina Cea de Taină 


prin cuvintele: „Luaţi, mâncaţi, acesta + 
este Trupul Meu care se frânge pentru | îs = Ă 


voi, spre iertarea păcatelor”. „Beţi din- 


care pentru voi şi pentru mulți se varsă 





tru acesta toți, acesta este Sângele Meu, = Sl / as 


spre iertarea păcatelor”. 

Înainte de Împărtăşanie trebuie să ne pre- 
gătim prin Spovedanie, prin împăcarea cu 
toți, prin post şi rugăciune şi prin abţinerea 
în acea zi de la mâncare până după momen- 
tul împărtăşirii. Trupul şi Sângele Domnu- 
lui le primim din mâna preotului, după ce 
au fost rostite toate rugăciunile de dinain- 
te de împărtăşire. Toţi creştinii care se împăr- 
tăşesc în acel moment primesc Trupul şi Sân- 
gele Domnului din acelaşi potir (pahar), în 
timp ce preotul rosteşte cuvintele: „Se împăr- 
tăşeşte robul (roaba) lui Dumnezeu cu cinstitul 
şi Sfântul Trup şi Sânge al Domnului Dumne- 
zeului şi Mântuitorului nostru Iisus Hristos, 
spre iertarea păcatelor şi spre viața de veci”. 
Împărtăşindu-ne cu Trupul şi Sângele Dom- 
nului, ne apropiem de viaţa veşnică alături 
de EI în Împărăţia Sa. 


aina Preoției (numită şi Hirotonie) este 

taina prin care unui creştin, care s'a 
pregătit pentru a deveni preot, i se dă darul 
şi dreptul de a sluji în Biserică şi de a con- 
duce pe credincioşi spre Împărăţia lui Dum- 
nezeu. Ea are trei trepte: diacon, preot şi epi- 
scop. Cele trei trepte diferă între ele prin 

5. Ce este Taina Preoţiei? 


6. Ce este 
Taina Cununiei? 


7. Ce este 
Taina Maslului? 


MIC CATEHISM ORTODOX 
PENTRU COPII ȘI ELEVI 


faptul că celei mai mici trepte, cea de dia- 
con, i se dau mai puţine drepturi şi îndato- 
riri decât celorlalte. 

Taina Preoţiei se face numai în timpul 
Liturghiei, în biserică, şi ea este una dintre 
cele mai importante Taine, pentru că diaco- 
nii, preoții şi episcopii care o primesc sunt 
sfinţiți de Dumnezeu şi respectați de ceilalți 
creştini pe care îi vor conduce tot restul vie- 
ţii lor. De asemenea, ei sunt importanți pen- 
tru că fără ei noi, creştinii, nu am putea să 
primim nici celelalte Taine. 


aina Cununiei este Taina prin care un 

bărbat şi o femeie primesc binecuvân- 
tarea lui Dumnezeu şi a oamenilor pentru 
a trăi împreună până la sfârşitul vieţii lor. 
Această Taină există încă din Rai, când pri- 
mii oameni, Adam şi Eva, au fost uniți pen- 
tru totdeauna prin binecuvântarea lor de 
către Dumnezeu. 

Cununia nu se face în anumite zile, cum 
ar fi miercurile şi vinerile de peste an, în tim- 
pul celor patru mari posturi, ca şi în zilele 
speciale de post. De asemenea, cununiile nu 
pot avea loc în săptămâna de după Paşti, în 
duminica Pogorârii Duhului Sfânt şi în aju- 
nul marilor sărbători de peste an. 


aina Maslului se dă oamenilor bolnavi 
trupeşte sau sufleteşte, dar se poate 
face şi pentru cei sănătoşi care doresc să aibă 
un ajutor în viaţa lor spirituală. Pentru săvâr- 

CELE ŞAPTE TAINE 
ALE BISERICII ORTODOXE 


şirea Maslului este nevoie de şapte preoți şi 
poate avea loc în biserică sau în casa celui 
bolnav. Prin această Taină, creştinul primeş- 
te ajutorul Duhului Sfânt şi este întărit în lup- 
ta sa cu boala sufletească sau trupească. 


Mir — untdelemn amestecat cu plante aro- 
mate şi sfințit în Joia Mare (joia de dinainte 
de Paşti). 

Canon — cuvânt grecesc care înseamnă regu- 
lă. EI este folosit în limba română pentru a 
denumi rugăciunile sau faptele pe care creş- 
tinul trebuie să le facă după spovedanie, din 
porunca preotului. 


1. Arătaţi care dintre Taine este obligatoriu 
să le primim pentru a intra în Împărăția 
Cerurilor. 

2. Descrieţi ce ați simţit în momentul în care 
v-aţi împărtăşit ultima oară. 

Vocabular 


Întrebări 


O 









ee 


a 


SĂ 


a Î 


DESPRE RUGĂCIUNE 


ugăciunea este dialogul dintre creştin 
h şi Dumnezeu, prin care noi, oamenii 
ne ridicăm mintea şi inima spre Aces- 
ta. La rugăciune participă mintea, care se 
gândeşte numai la Dumnezeu, memoria care 
uită de toate cele pământeşti, iar inima se 
bucură de prezenţa lui Dumnezeu. 
În funcţie de câți oameni participă la rugă- 
| ciune, de persoana care o rosteşte, de 
locul şi timpul rostirii ei, distingem mai mul- 
te feluri ale rugăciunii: rugăciunea particu- 
lară (individuală) şi rugăciunea Bisericii 
(colectivă). Rugăciunea particulară este cea 
făcută de fiecare credincios singur, după 
alcătuirea gata făcută din cărţile de rugă- 
ciuni sau compusă de el. Rugăciunea colec- 
tivă sau a Bisericii sunt toate rugăciunile făcu- 
te de către preot, în prezenţa credincioşilor. 
A 
n timpul rugăciunilor sunt importante 
| poziţia corpului şi gesturile pe care le 
facem. Astfel, în timpul rugăciunii particu- 


1. De câte feluri 
este rugăciunea? 


2. Cum spunem 
rugăciunile? 





DESPRE 
POSTUL CREŞTIN 


p ostul este de mai multe feluri: 
a. Ajunarea, care înseamnă abţinerea de 
la orice fel de mâncare timp de o zi; 

b. Postul aspru sau uscat, atunci când mân- 
căm numai seara mâncăruri uscate; 

c. Postul obişnuit, când mâncăm numai 
mâncăruri de post; 

d. Postul uşor, când putem mânca peşte, 
icre, untdelemn sau bea vin. 

O altă împărţire a postului se referă la 
durata acestuia: a. posturi de o singură zi şi 
b. posturi de mai multe zile. Aceste împăr- 
țiri ne arată că în calendar există mai multe 
feluri de posturi, în funcție de momentul în 
care ne aflăm. 


um am spus şi mai înainte, există pos- 
G turi de o singură zi. Astfel, miercurea 
şi vinerea din fiecare săptămână sunt zile 
de post, pentru că miercuri au plănuit con- 
ducătorii poporului evreu să-L prindă pe 
lisus, iar vineri L-au răstignit pe cruce. Ziua 
Înălţării Sfintei Cruci (14 septembrie) este zi 
de post în amintirea Patimilor Domnului pe 
cruce. Ziua Tăierii Capului Sfântului loan Bote- 
zătorul (29 august) este o zi de plângere şi 
de post în amintirea celui ce a fost un foar- 
te mare postitor. Ajunul Bobotezei (5 ianua- 
rie) este şi ea o zi de post. 

Pe lângă acestea, există şi posturile mai 
îndelungate. Primul este Postul Mare sau 
al Paştilor care ne aminteşte de cele patru- 
zeci de zile de post ţinute de Iisus Hristos 

2. Câte feluri 
de post avem? 





3. Care sunt posturile 
de peste an? 








Vocabular şi expresii 


MIC CATEHISM ORTODOX 

înainte de a începe propovăduirea Evanghe- 
liei. Postul Paştilor are o durată de şapte săp- 
tămâni. El este cel mai vechi şi lung post 
creştin. Sunt scutiți de la postire copiii, bătrâ- 
nii şi bolnavii. 

Postul Crăciunului este postul dinaintea 
Naşterii Domnului. Acesta ține patruzeci de 
zile, între 15 noiembrie şi 25 decembrie. El 
ne pregăteşte pentru sărbătorirea Naşterii 
Domnului sau a Crăciunului. 

Postul Adormirii Maicii Domnului o 
cinsteşte pe Fecioara Maria şi ne aminteşte 
de postul ţinut de Născătoarea de Dumne- 
zeu înainte de trecerea ei la cele veşnice. 
Acest post ţine două săptămâni, între 1 şi 15 
august. 

Postul Sfinţilor Apostoli Petru şi Pavel 
a fost aşezat în cinstea acestor doi apostoli 
ai lui Hristos, a căror moarte se sărbătoreş- 
te la 29 iunie. Cei doi apostoli au fost mari 
postitori, pregătindu-se astfel pentru mari- 
le evenimente din viaţa lor şi pentru viața 
de apoi. El ţine în jur de două săptămâni, 
între 15 şi 29 iunie. 


Trecerea la cele veşnice — expresie prin 
care creştinii denumesc moartea unui om 
şi mutarea sa la cer. 


1. De unde avem 
acest obicei? 





DESPRE 
POSTUL CREŞTIN 


rea de la anumite mâncăruri şi de la 

anumite fapte, astfel încât sufletul uman 
să se poată ruga şi apropia mai uşor de Dum- 
nezeu. E] este un semn văzut al dorinței noas- 
tre de a-L sluji pe Dumnezeu. El nu foloseş- 
te numai trupului, ci şi sufletului, care este 
astfel întărit şi uşurat de poftele şi de ispite- 
le sufleteşti şi trupeşti. 


p ostul înseamnă pentru creştini înfrâna- 


egea Veche a evreilor arăta importan- 
l ţa postului pentru sufletul omului, dar 
şi pentru trup. De asemenea, lisus Hristos, 
Mântuitorul nostru, a postit timp de patru- 
zeci de zile şi patruzeci de nopţi în pustie, 
înainte de a începe propovăduirea Evan- 
gheliei. El ne-a învăţat şi cum să postim, 
spunând că nu trebuie să arătăm lumii că 
postim, ci să facem acest lucru fără ca lumea 
să ştie. Tot lisus Hristos ne-a spus că demo- 
nii nu pot fi alungaţi decât cu rugăciune şi 
post. 


|, 





3. Câte feluri de rugăciuni 
există după conţinut? 

lare şi colective creştinii stau în genunchi sau 
în picioare. Rugăciunea începe prin semnul 
sfintei cruci făcut de fiecare creştin. Acesta se 
face astfel: îndoim înăuntru şi lipim de podul 
palmei drepte degetul mic şi inelarul, apoi 
împreunăm la un loc vârfurile degetelor gros, 
arătător şi mijlociu de la aceeaşi mână şi cu 
ele împreunate ne însemnăm pe frunte, pe 
piept, pe umărul drept şi pe cel stâng. Orice 
rugăciune începe cu cuvintele: „În numele 
Tatălui şi al Fiului şi al Sfântului Duh”, timp în 
care facem semnul sfintei cruci. De aseme- 
nea, facem acest semn când trecem pe lângă 
o biserică, o cruce sau o troiță. 

Putem spune rugăciunile în gând sau cu 
glas tare. Ne rugăm în gând atunci când, din 
diferite motive, nu putem să o facem cu voce 
tare. Ea are avantajul că poate fi făcută în ori- 
ce moment, fără ca ceilalți să observe acest 
lucru. Rugăciunea cu glas tare arată celorlalți 
care este preocuparea noastră şi la cine ne 
rugăm. În plus, ea face legătura dintre cei ce se 
roagă. Tot rugăciuni sunt şi cuvintele cântate 
de la biserică sau diferitele cântări religioase 
ortodoxe. Acestea arată care este starea noas- 
tră de spirit în timpul acelei rugăciuni. 


upă conţinut există trei feluri de rugă- 

N) ciuni: rugăciuni de laudă, rugăciuni de 
multumire şi rugăciuni de cerere. 

Rugăciunea de laudă este cea prin care bine- 

cuvântăm pe Dumnezeu. La fel cum înge- 

rii, cei ce privesc pe Dumnezeu în faţă, Îl 

laudă pe Acesta şi-l aduc cântări de laudă, 

la fel şi omul este dator să-l arate recunoş- 

tinţa sa. Noi Îl lăudăm pe Dumnezeu pen- 

tru că ne-a creat, pentru că ne ajută, pentru ie 

că ne bucurăm de prezenţa Lui. 
Rugăciunea de mulțumire este 

rugăciunea prin care ne ară- 







tăm recunoştinţa noastră 
pentru tot ceea ce primim de 
la Dumnezeu. Rugăciuni de 
mulțumire l-au adus lui Dum- Sad X 
nezeu Noe, după trecerea poto- Se 
pului, sau poporul evreu după 
ieşirea din Egipt. Dacă nu mulţu- 
mim lui Dumnezeu, atunci bunătăți- 





le Sale pot să înceteze. 

Rugăciunea de cerere este cea prin 3. 
care noi cerem de la Dumnezeu cele 
necesare pentru noi. Dumnezeu ştie care 
sunt nevoile noastre, dar nu vrea ca ceea ce 
ne trebuie să ajungă la noi fără ca noi să le 
cerem. lisus Hristos ne-a învăţat: „Cereţi şi 
vi se va da”. Este de ajuns să spunem şi Dum- 
nezeu ne va oferi. 


ugăciunea este întotdeauna ascultată 4. La ce ne folosesc 
de Dumnezeu. El este receptiv la tot rugăciunile? 

ceea ce noi vrem de la El. Însă unele rugă- 

ciuni pot să nu ne aducă imediat rezultate. 

Aceasta, pentru că Dumnezeu cunoaşte mai 

bine ceea ce ne este folositor. El nu vrea să 

ne dea ceva care nu este spre binele nostru, 

ci Se aseamănă cu un medic care nu dă oame- 

5. Care este Rugăciunea 
Domnească? 


Întrebări şi teme 

nilor decât ceea ce este folositor la momen- 
tul respectiv pentru aceştia. 

i n timpul vieţii Sale, Iisus Hristos i-a învă- 

| ţat pe oameni cum să se roage lui Dum- 
nezeu. Această rugăciune este rugăciunea 
Tatăl nostru, numită şi Rugăciunea Domneas- 
că. Ea poartă aceste denumiri pentru că se 
adresează lui Dumnezeu-Tatăl, iar cea de-a 
doua denumire, pentru că ne-a fost dată de 
Domnul nostru lisus Hristos. lată ce spune 
această rugăciune: 


Tatăl nostru, Care eşti în ceruri, 
Sfințească-se numele Tău; 
Vie împărăția Ta; 
Facă-se voia Ta 
precum în cer, aşa şi pe pământ. 
Pâinea noastră cea de toate zilele 
Dă-ne-o nouă astăzi; 

Şi ne iartă nouă greşalele noastre 
Precum iertăm şi noi greşiţilor noştri; 
Şi nu ne duce pe noi în ispită, 

Ci ne izbăveşte de Cel-Rău. 

Că a Ta este împărăția şi puterea şi slava în veci. 
Amin! 


1. Daţi exemple de rugăciuni pe care le 
cunoaşteţi. 

2. Arătaţi de ce este importantă rugăciunea 
pentru creştini. 

3. Explicaţi ce anume cerem prin rugăciu- 
nea Tatăl nostru. 

DESPRE MAICA DOMNULUI 
ŞI SFINȚI 


isus Hristos a fost Fiul lui Dumnezeu, 

dar El S'a făcut om asemeni nouă. În 

Crez spunem că S'a întrupat de la Duhul 
Sfânt şi din Fecioara Maria. Aşadar, El S'a făcut 
om prin fecioara Maria, mama Sa. Fecioara 
Maria S'a născut într'o familie modestă, de 
oameni credincioşi, Sfinţii loachim şi Ana, 
care nu aveau copii. Rugându- se foarte mult 
lui Dumnezeu, ei au primit promisiunea că 
vor avea un copil. De bucurie, părinţii au 
promis că acest copil va sluji pe Dumnezeu 
toată viaţa lui. 


ecioara Maria a dus o viață de om cre- 

dincios, respectând vechea credință a 
evreilor. Datorită curăţiei vieții ei, ea a fost 
aleasă de Dumnezeu să-L nască pe Fiul Său, 
pe lisus Hristos. Acest plan i-a fost spus 
Fecioarei Maria de Arhanghelul Gavriil. Mai- 
ca Domnului Şi-a dat acordul ca Fiul lui Dum- 
nezeu să Se nască din ea. Această naştere a 
lui lisus Hristos nu a atins puritatea Maicii 


1. Cine a fost 
Maica Domnului? 


2. De ce o numim 
Maica Domnului 
pe Fecioara Maria? 


3. De ce îi cinstim 
pe sfinţi? 


4. Sfinţii se deosebesc 
între ei? 

Domnului, de aceea noi o numim şi azi Fecioa- 
ra Maria. Ea este Maica Domnului pentru că 
pruncul născut din ea nu este un simplu om, 
ci este Fiul lui Dumnezeu, Cel ce S'a făcut om 
pentru noi şi pentru mântuirea noastră. 

Pentru că a acceptat să primească pe 
Dumnezeu în trupul ei, noi o numim pe 
Fecioara Maria Maica Domnului. Ea este cel 
mai de preţ aliat al nostru, pentru că din iubi- 
rea ei pentru toți oamenii, se roagă pentru 
mântuirea noastră, a tuturora. 


finţii sunt oameni care au ascultat sfa- 
Ş tul lui Dumnezeu, au crezut în El şi 
L-au urmat până la sfârşitul vieții lor. Aceş- 
ti oameni nu au acceptat în timpul vieții lor 
nimic care ar fi putut să-i oprească de la 
întâlnirea lor cu Dumnezeu. De aceea, Bise- 
rica i-a considerat sfinţi şi lor ne rugăm şi îi 
cinstim. Cinstirea pe care le-o acordăm noi 
sfinţilor se deosebeşte de închinare, pe care 
o acordăm numai lui Dumnezeu. Noi nu 
spunem că sfinţii şi Dumnezeu ar fi acelaşi 
lucru, dar lăudăm faptele şi viața pe care au 
avut-o aceşti oameni. 


xistă mai multe feluri de sfinţi, ţinând 

cont de viaţa lor. Astfel, avem sfinți 
apostoli, sfinți martiri sau mucenici, sfinți 
cuvioşi, sfinți ierarhi, sfinți împărați, sfinți 
mărturisitori şi sfinți doctori fără de argint. 
Ei sunt împărțiți în cete şi sunt cele mai de 
nădejde ajutoare ale noastre. 

ugăciunile pe care noi le adresăm sfin- 

ilor îi fac pe aceştia să se roage la rân- 
dul lor pentru noi. Rugăciunile lor sunt mai 
bine primite, pentru că viaţa lor, ca şi fap- 
tul că ei sunt mai aproape de Dumnezeu 
decât noi, fac ca rugăciunile lor să ajungă 
mai bine şi mai clar la Dumnezeu. Noi nu 
ne rugăm sfinților decât pentru ca ei să înde- 
plinească rolul de mijlocitori pentru noi în 
faţa lui Dumnezeu. Nu ei sunt cei care ne 
ajută, ci Dumnezeu Căruia ei se roagă. Fap- 
tul că ne închinăm la icoanele lor sau rostim 
rugăciuni către ei nu înseamnă că ei L-au 
înlocuit pe Dumnezeu, ci doar că ei sunt 
acum mai în măsură să ne ajute. De altfel, 
Sfânta Scriptură ne arată şi alte închinări ale 
unor oameni în fața altora, cum ar fi închi- 
narea Elisabetei, mama Sfântului loan Bote- 
zătorul, în fața Fecioarei Maria. 


ecioara Maria a fost numită de oame- 

nii sfinţi ai Bisericii „Împărăteasa ceru- 
lui”, arătând superioritatea sa față de cei- 
lalți sfinți. Spre deosebire de ceilalți sfinţi, 
Fecioarei Maria ne închinăm cu un respect 
mai mare, pentru că ea s'a făcut vas ales pen- 
tru Dumnezeu. Această închinare mai mare 
o putem vedea şi în numărul sărbătorilor 
închinate ei pe parcursul anului. 


finţii au fost oameni care, datorită vie- 
ţii lor, au ajuns să fie vrednici de viață 
veşnică. De la unii dintre ei ne-au rămas 


5. De ce ne rugăm 
sfinţilor? 





6. Cum ne închinăm 
Fecioarei Maria? 


7. Cum ne arătăm respectul 
faţă de sfinţi? 


Vocabular 


Teme 

obiecte care le-au aparţinut, iar de la alții 
s'au păstrat rămăşiţele pământeşti. Acestea 
sunt numite moaşte. Ele se află în biserici 
sau în locuri sfinte ale creştinilor şi au fost 
păstrate pentru a aminti sfințenia celor căro- 
ra au aparținut. 


Închinare — comportament pe care îl facem 
numai către Dumnezeu, prin rugăciunile şi 
slujbele care Îi sunt dedicate numai Lui. 
Cinstire — respectul pe care creştinii îl acor- 
dă sfinţilor sau obiectelor care au rămas de 
la aceştia. 

Ierarh — conducător al Bisericii, episcop. 
Mucenic — sfânt care a fost ucis pentru cre- 
dinţa lui. 

Cuvioşi — sfinţi călugări. 


1. Citiţi din cartea „Vieţile Sfinţilor” viaţa 
sfântului al cărui nume îl purtaţi şi voi. 

2. Prezentaţi părinţilor sau colegilor de şcoa- 
lă viaţa unui sfânt care v-a impresionat prin 
ceea ce a făcut. 

3. Arătați cum vă comportați voi faţă de sfin- 
ți, faţă de icoanele lor şi faţă de sărbătorile 
lor. 

DESPRE CINSTIREA 
ICOANELOR 


coanele sunt imagini ale lui lisus Hris- 

tos, ale unor personaje din Biblie sau ale 

unor sfinți care sunt puse în biserici, 
case, pe drumuri sau în alte locuri pentru 
a-i face pe creştini să urmeze exemplul aces- 
tora pe tot parcursul vieţii lor. Icoanele au 
fost prezente în viața Bisericii încă de la înce- 
putul vieţii sale. 

Icoanele sunt sfințite prin chiar prezen- 
ţa personajelor pe care le prezintă. Însă aces- 
te imagini trebuie zugrăvite după anumite 
reguli pentru a merita cu adevărat numele 
de icoană. 


rima icoană creştină a fost cea pe care 

Iisus Hristos a lăsat-o în drum spre Gol- 
gota pe mahrama Veronicăi. Aşadar, prima 
imagine a lui lisus nu a fost zugrăvită de 
oameni, ci a fost o minune a Domnului. Pri- 
mul pictor de icoane a fost Sfântul Apostol 
şi Evanghelist Luca, cel care a pictat icoana 
Maicii Domnului după adormirea acesteia. 


1. Ce sunt icoanele? 


2. Care au fost primele icoane 
şi cine le-a pictat? 

3. La ce folosesc icoanele? coanele sunt folosite de creştini pen- 
tru a se apropia mai uşor cu mintea de 

Dumnezeu. Ele nu sunt idoli sau alţi dum- 

nezei falşi, ci sunt mijloace pe care creşti- 

nii le folosesc atunci când se roagă. De ase- 

menea, icoanele ne obligă la un comportament 

mai creştinesc în locurile unde se află ele şi 

ne aduc aminte de sfinţenia celor pe care îi 


prezintă. 
4. De ce icoanele | dolii sunt creaţii ale minţii omeneşti, pe 
nu sunt idoli? care unii oameni îi consideră dumnezei. 


Împotriva lor s'a dat porunca a doua din 

— Cele zece porunci. Dar icoana nu este idol, 

ge a pentru că idolul nu este real, el este 

. , SR o invenţie, pe când icoana prezintă 

| Ste personaje reale, care au trăit în mod 
real pe pământ. 

Unii oameni au socotit că icoane- 





le sunt asemănătoare idolilor şi au 
vrut ca ele să fie scoase din bise- 
| ici. Acelaşi lucru îl vor azi anu- 
mite secte. Însă Biserica creştină 
s'a pronunţat încă din cele mai 
vechi timpuri asupra acestei probleme, spu- 
nând că icoana nu este văzută de creştini ca 
fiind Dumnezeu, ci ele sunt doar imaginea 
văzută a Fiului lui Dumnezeu Care Sa făcut 
om sau a sfinţilor care au urmat exemplul lui 
Hristos. 








Vocabular Idol — creaţie a minții umane despre care se 
credea că este un dumnezeu. 

Sectă — grup de oameni care susţine învăţă- 
turi străine de cele ale Bisericii Ortodoxe, 
fără să le poată susţine. 


1. Descrieţi o icoană pe care o aveţi acasă Întrebări şi teme 
sau în şcoală. 

2. Arătaţi de ce sunt puse icoanele în anu- 

mite locuri din casă sau biserică. 

3. Subliniaţi rolul icoanelor în biserică. 

1. Care este cea mai importantă 
zi a săptămânii? 





DESPRE SĂRBĂTORILE 
CREŞTINE 


anului care sunt închinate fie amintirii 
unor fapte petrecute din voia şi grija 
lui Dumnezeu, fie sunt dedicate cinstirii lui 
Dumnezeu sau unor sfinţi. Ele sunt zile de 


9 ărbătorile sunt anumite zile din cursul 


odihnă, când încetăm lucrul şi mergem la 
biserică pentru a ne ruga şi închina lui Dum- 
nezeu. Sărbătorile au scopul de a da odihnă 
trupului şi a ne îngriji sufletul. 

Sărbătorile din calendarul bisericesc (pe 
care fiecare creştin îl are în casă) au şi anu- 
mite obiceiuri respectate de foarte mult timp, 
cum ar fi colindatul la Crăciun sau vopsirea 
ouălor de Paşti. 


uminica este cea mai deasă zi de sărbă- 

toare a creştinilor. Noi sărbătorim dumi- 
nica în fiecare săptămână şi o închinăm 
amintirii de Dumnezeu şi slujirii Acestuia. 
Duminica este ziua specială a săptămânii 
pentru că ea este prima zi în care Dumne- 
zeu creează lumea, este ziua în care a înviat 

Iisus Hristos, este ziua în care Duhul Sfânt Sa 
pogorât peste apostoli. De asemenea, în aceas- 
tă zi s'a slujit încă de la început Liturghia, cea 
mai importantă slujbă a creştinilor. 

Duminica este şi o zi de bucurie, pentru 
că acum ne bucurăm de crearea noastră de 
către Dumnezeu şi de sfințirea noastră prin 
jertfa lui lisus Hristos. 


ărbătorile creştine sunt de două feluri, 
Ş potrivit evenimentului sau sfântului 
căruia i se dedică ziua: a. sărbători dom- 
neşti, închinate preamăririi lui Dumnezeu 
şi b. sărbători ale sfinților mai aleşi. Sărbă- 
torile domneşti sunt în număr de zece, cele 
ale Maicii Domnului patru, iar cele ale sfin- 
ților tot zece. 


ărbătorile domneşti sau praznicele îm- 
Ş părăteşti sunt: 

1. Paştele sau sărbătoarea Învierii Domnu- 
lui este cea mai mare sărbătoare a creştinilor. 

2. Înălțarea la cer a Domnului cade întot- 
deauna după patru zeci de zile de la înviere. 

3. Rusaliile este sărbătoarea Pogorârii 
Duhului Sfânt, după cinci zeci de zile de la 
Înviere. 

4. Schimbarea la Faţă a Mântuitorului 
Iisus Hristos se sărbătoreşte pe 6 august. 

5. Crăciunul sau Naşterea Domnului cade 
întotdeauna pe 25 decembrie. 

6. Tăierea împrejur a Domnului are loc la 
8 zile după Naşterea Domnului, la 1 ianuarie. 

2. Câte feluri 
de sărbători sunt? 


3. Care sunt praznicele 
împărăteşti? - 





4. Dar cele ale Maicii 
Domnului? 


5. Care sunt sărbătorile 
sfinţilor? 

7. Boboteaza sau Botezul Domnului este 
sărbătorită pe 6 ianuarie. 

8. Întâmpinarea Domnului este sărbăto- 
rită la patru zeci de zile de la Naştere, adi- 
că pe 2 februarie. 

9. Floriile este sărbătoarea din duminica 
de dinainte de Paşti, ziua intrării triumfale 
a Domnului în lerusalim. 

10. Înălțarea Sfintei Cruci este sărbăto- 
rită pe 14 septembrie. 


1. Naşterea Maicii Domnului are loc pe 
8 septembrie şi mai este numită Sfântă Mărie 
mică. 

2. Intrarea în Biserică a Maicii Domnu- 
lui este sărbătorită pe 21 noiembrie. 

3. Buna-Vestire, sărbătorită pe 25 martie. 

4. Adormirea Maicii Domnului sau Sfân- 
tă Mărie mare are loc pe 15 august. 


Sărbătorile închinate sfinților sunt: 

1. Sfântul Mare Mucenic Dimitrie, la 26 
octombrie. 

2. Soborul Sfinţilor Arhangheli Mihail 
şi Gavriil, o sărbătoare închinată îngerilor 
care este sărbătorită pe 8 noiembrie. 

3. Sfântul Mare Ierarh Nicolae, cel care 
aduce atâta bucurie copiilor, este sărbătorit 
pe 6 decembrie. 

4. Sfântul Arhidiacon Ştefan este primul 
creştin care a murit pentru credinţă şi moar- 
tea sa este sărbătorită pe 27 decembrie. 

5. Sfântul Vasile cel Mare are ca zi de 
sărbătoare 1 ianuarie. 

6. Sfântul loan Botezătorul, cel ce a des- 
chis calea lui lisus Hristos prin lume, este 
sărbătorit pe 7 ianuarie, nașterea sa pe 24 
iunie, iar tăierea capului pe 29 august. 

7. Sfântul Mare Mucenic Gheorghe, cel ce 
este reprezentat în icoane omorând balaurul, 
are ca zi de sărbătorire ziua de 23 aprilie. 

8. Sfinţii Împărați Constantin şi mama 
sa, Elena, au fost cei care au dat libertate 
primilor creştini şi au ca zi de sărbătorire 
data de 21 mai. 

9. Sfinţii Apostoli Petru şi Pavel sunt 
sărbătoriți pe 29 iunie. 

10. Sfântul Prooroc Ilie Tesviteanul are 
ca zi de sărbătoare ziua de 20 iulie. 

Sărbătorile au fost dintotdeauna prilej de 
bucurie pentru creştini pentru că ele arată cre- 
dinţa celorlalți creştini dinaintea noastră, ne 
amintesc de Dumnezeu şi ele sunt un prilej 
de bucurie pentru mântuirea noastră. 


1. Cum cinstiți voi sărbătorile creştine de 
peste an? 

2. Descrieţi o slujbă de duminică la care aţi 
participat. 

3. Compuneţi un scurt text în care să descrieți 
obiceiuri de Crăciun pe care le cunoaşteţi. 

Întrebări şi teme 


1. Când au fost date 
poruncile? 


2. Prima poruncă 
şi explicarea ei 


3. A doua poruncă 
şi explicarea ei 





CELE ZECE PORUNCI 


ele zece porunci au fost date poporu- 

| lui evreu în timp ce se afla în drum 
spre ţara promisă lor de Dumnezeu. 

Cel care le-a primit din mâna lui Dumnezeu 
scrise pe table de piatră a fost Moise, cel care 


i-a condus pe evrei pe acest drum. 


rima poruncă spune: „Eu sunt Domnul, 
Dumnezeul tău... Să nu ai alți dumnezei 
în afară de Mine”. 

Această poruncă ne învață că Dumneze- 
ul creştinilor, Cel care le-a descoperit evre- 
ilor această poruncă, este singurul Dumne- 
zeu adevărat, ceilalţi fiind falşi. Această 
poruncă cere creştinilor să-şi împodobeas- 
că viaţa cu cele trei lucruri bune pe care le 
vrea Dumnezeu: credinţa, nădejdea şi dra- 
gostea, singurele care-l pot ţine pe om în 
legătură strânsă cu Dumnezeu. 


p orunca a doua spune: „Să nu-ți faci chip 
cioplit şi nici oreo altă asemănare (...). Să 
nu te închini lor, şi nici să le slujeşti”. 











CELE ZECE 
PORUNCI 


Această poruncă arată că creştinul trebu- 
ie să se ferească de închinarea la idoli, la 
lucruri făcute de mâini omeneşti. Astăzi, 
idolii nu mai sunt acele închipuiri pe care şi 
le făceau oamenii pentru a se închina lor. 
Azi idolii sunt banul, lucrurile de tot felul 
care distrag atenţia omului de la ceea ce este 
cu adevărat important. Creştinul trebuie să-L 
iubească numai pe Dumnezeu şi pe oameni 
pentru a nu se îndepărta de la respectarea 
acestei porunci. Icoana nu încalcă această 
poruncă, pentru că noi nu ne închinăm la 
materialele din care sunt confecționate icoa- 
nele, ci la chipurile zugrăvite în ele. 


treia poruncă spune: „Să nu iei numele 

Domnului, Dumnezeului tău, în deşert, 
căci nu va lăsa Domnul nepedepsit pe cel ce ia 
în deşert numele Lui”. 

Numele lui Dumnezeu se poate lua în 
deşert prin purtarea necuviincioasă în bise- 
rică, necinstirea lucrurilor sfinte, cârtirea 
împotriva rânduielilor lui Dumnezeu, înju- 
răturile sau blestemele, nesocotirea promi- 
siunilor făcute în numele lui Dumnezeu, 
jurământul mincinos, călcarea jurământu- 
lui cu ştiinţă sau cu voinţă, întrebuințarea 
cu uşurinţă a jurământului. 


p orunca a patra spune: „Adu-ţi aminte de 
ziua odihnei, ca s'o sfințeşti”. 

Prin această poruncă suntem învăţaţi că 
datoria de a munci trebuie realizată în cele- 


5 


4. A treia poruncă 
şi explicarea ei 


5. A patra poruncă 
şi explicarea ei 


6. A cincea poruncă 
şi explicarea ei 


7. A şasea poruncă 
şi explicarea ei 


8. A şaptea poruncă 
şi explicarea ei 

lalte şase zile ale săptămânii, iar în a şaptea, 
duminica trebuie respectată şi sfințită ca zi 
de odihnă. Munca este datoria fiecărui om 
şi ea îl înnobilează pe acesta. Dar munca tre- 
buie făcută la timpul ei, iar ziua de odihnă 
trebuie închinată lui Dumnezeu. 


orunca a cincea este: „Cinsteşte-l pe tatăl 

tău şi pe mama ta, ca să-ți fie bine şi să tră- 
ieşti ani mulți pe pământul pe care Domnul 
Dumnezeu ţi-l va da”. 

Dintre oameni trebuie iubiți mai întâi părin- 
ţii, pentru că ei sunt cei care ne-au născut şi 
ne-au crescut şi sunt binefăcătorii noştri. 
Dumnezeu a condiționat fericirea noastră 
de respectul pe care îl acordăm părinților 
noştri. Noi arătăm acest respect prin fapte- 
le noastre, prin ajutorarea părinţilor, prin 
ascultarea de părinți şi prin rugăciunile noas- 
tre pentru ei. 


orunca a şasea este: „Să nu ucizi!”. 

Viaţa omului este cel mai de preţ bun 
pe care îl poate avea acesta. Dumnezeu este 
creatorul vieţii şi numai El are dreptul de a 
o da sau o lua. Omul credincios are datoria 
de a respecta toate formele vieții, pentru că 
preţul vieţii este unul foarte mare. 


orunca a şaptea este: „Să nu fii desfrâ- 
p nat”. 

Prin această poruncă sunt oprite toate 

gândurile şi dorinţele necurate, toate cuvin- 

CELE ZECE 
PORUNCI 


tele şi faptele necuviincioase de care creşti- 
nul trebuie să se ruşineze înaintea lui Dum- 
nezeu şi a oamenilor. Această poruncă opreşte 
toate acele lucruri şi fapte care-l pot duce pe 
creştin la păcatul desfrânării, precum: îmbră- 
cămintea indecentă, necumpătarea în mân- 
care şi băutură, citirea cărților pornografice, 
dansurile şi cântecele necuviincioase, beţia 
şi lenea. 


orunca a opta spune: „Să nu furi!”. 

Această poruncă opreşte pe oameni de 
la însuşirea sau luarea pe ascuns a lucruri- 
lor care nu le aparţin. Aceste fapte sunt păca- 
te pentru că ele lovesc în datoria noastră de 
a fi drepți şi de a-l iubi pe aproapele nostru. 
Creştinii sunt datori să-şi procure singuri 
cele necesare pentru traiul lor, nu să le fure 
de la alții. 


orunca a noua spune: „Să nu mărturi- 
p seşti strâmb împotriva aproapelui tău!”. 
Minciuna înseamnă tăinuirea adevărului 
cu bună ştiinţă pentru a înşela pe oameni şi 
a-i păgubi. Minciuna poate lua felurite chi- 
puri, dar ea este un păcat pentru că credin- 
ciosul trebuie să caute şi să spună numai 
adevărul, pentru că Dumnezeu Însuşi vor- 
beşte numai adevărul. De asemenea, min- 
ciuna slăbeşte încrederea între oameni şi nu 
ajută la buna înţelegere a oamenilor. 

9. A opta poruncă 
şi explicarea ei 


10. A noua poruncă 
şi explicarea ei 


11. A zecea poruncă 
şi explicarea ei 


Vocabular 


Teme 

orunca a zecea spune: „Să nu doreşti nimic 
din câte are aproapele tău!”. 

Porunca a zecea opreşte pofta după lucru- 
rile celorlalți oameni. Poftind ceea ce are 
aproapele nostru, vom încerca să ne însu- 
şim acel lucru, făcând astfel rău acestuia. De 
fapt, această poruncă cere distrugerea din 
faşă a cauzelor răului, care sunt poftele ce 
pun stăpânire pe sufletul omului. 


Poftă — dorința omului care duce înspre 
păcat. 

Ispită — prilejul pe care diavolul ni-l oferă 
de a păcătui. 

Desfrânare — păcatul prin care soțul înşeală 
încrederea soției lui. 

Cârtire — nemulțumire exprimată de un om 
la adresa unei fapte. 

Necuviincios — comportament al unor oameni 
care arată lipsa lor de respect față de porun- 
cile lui Dumnezeu sau față de alți oameni. 
Tăinuire — ascundere a adevărului. 


1. Arătaţi pe care dintre porunci le respec- 
taţi întotdeauna şi pe care nu. 

2. Analizaţi textul biblic referitor la Cain şi 
Abel şi subliniaţi pe care dintre porunci nu 
le respectă Cain. 

3. Daţi trei exemple de cazuri în care aţi res- 
pectat porunca a cincea. 

PORUNCILE BISERICEȘTI 


reştinii au anumite îndatoriri față de 

|, Biserică. Aceste îndatoriri sunt cunos- 
cute de creştini sub numele de porun- 

ci bisericeşti. Acestea cuprind toate faptele 
pe care creştinii trebuie să le facă pentru a se 


apropia de Dumnezeu şi de ceilalți oameni. 


oruncile bisericeşti se referă în primul 
P rând la modul cum trebuie să ne com- 
portăm în biserică. Astfel, noi trebuie să 
ascultăm toate slujbele cu evlavie şi respect, 
rugându-ne pentru noi, pentru cei apropi- 
ați şi pentru toată lumea. Prin aceasta noi 
îndeplinim sfatul lui Hristos, care ne-a învă- 
ţat să ne rugăm neîncetat. 

Pe lângă rugăciune, poruncile bisericeşti 
ne spun că trebuie să ținem toate posturile 
de peste an. Prin post, creştinul se purifică 
trupeşte şi sufleteşte şi se poate apropia mai 
uşor de Dumnezeu. 

Creştinii sunt învăţaţi şi ajutați toată via- 
ţa lor de preoți. Aceştia ne îndrumă şi ne 
arată adevărul pe care ni l-a făcut cunoscut 


1. Ce sunt 
poruncile bisericeşti? 


2. Ce ne spun 
aceste porunci? 

Iisus Hristos. De aceea, poruncile bisericeşti 
ne spun că trebuie să-i respectăm pe pre- 
oţi, mai ales pe duhovnici, adică pe 
preoții cărora ne spovedim şi cu 
care ne sfătuim. 
c Biserica ne mai învaţă, prin 
| poruncile ei, că este bine să ne 
spovedim şi să ne împărtăşim în 
fiecare din cele patru mari pos- 
turi de peste an: postul Crăciu- 
nului, postul Paştelui, postul Sfin- 
ţilor Apostoli Petru şi Pavel şi postul 
Adormirii Maicii Domnului. 
O altă poruncă bisericească ne îndeam- 
nă să ne rugăm pentru cei care ne conduc. 
Astfel, noi trebuie să ne rugăm pentru cei 
care ne asigură o viaţă mai bună, pentru 
cei care conduc ţara şi pentru cei care sunt 
superiorii noştri. Pentru aceşti oameni tre- 
buie să ne rugăm pentru că şi ei sunt apro- 
piaţii noştri şi avem datoria de a ne ruga 
pentru ei. 

Biserica îi învaţă pe creştini că, în vremuri 
grele, de război, secetă sau boală, trebuie să 
ne rugăm lui Dumnezeu mai mult şi să pos- 
tim mai mult. De aceea, o altă poruncă bise- 
ricească ne spune că trebuie să ţinem toate 
posturile speciale pe care conducătorii noş- 
tri bisericeşti le recomandă credincioşilor în 
astfel de vremuri grele. 

De-a lungul timpului au existat oameni 
care au învăţat pe oameni învățături greşi- 
te, numite erezii. O poruncă bisericească se 

PORUNCILE 
BISERICEȘTI 


referă la aceşti oameni şi ne îndeamnă să nu 
citim cărţile scrise de aceşti oameni. 

O altă poruncă ne spune că lucrurile Bise- 
ricii nu trebuie vândute sau folosite în scop 
personal. Ele aparțin numai Bisericii şi numai 
aceasta are dreptul de a le gospodări şi folosi. 

În posturi creştinii trebuie să se ferească 
de a face petreceri, nunți sau ospeţe, ne spu- 
ne o altă poruncă bisericească. Posturile sunt 
perioade de reculegere, de împăcare cu Dum- 
nezeu şi cu oamenii. În timpul lor nu facem 
petreceri sau nunţi, pentru că pentru aces- 
te evenimente avem alte zile şi perioade. 


oruncile bisericeşti au scopul de a sfă- 

tui pe oameni despre cum trebuie ei să- 
şi facă viaţa, cum să se apropie mai mult de 
Dumnezeu şi cum să se comporte față de 
ceilalți oameni. De aceea, ele trebuie cunos- 
cute şi puse în aplicare, astfel încât între 
oameni să fie mai multă înţelegere şi ajutor 
reciproc. 

3. De ce sunt importante 
poruncile bisericeşti? 


1. Ce este păcatul? 


2. Cum păcătuim? 





DESPRE PĂCAT 
ȘI FELURILE LUI 


ăcatul este încălcarea cu deplină ştiin- 
p ţă şi voie liberă, prin gând, cuvânt sau 


faptă, a voii lui Dumnezeu. 


rimii oameni care au păcătuit au fost 

Adam şi Eva, care nu au ascultat porun- 
ca lui Dumnezeu, ci au urmat sfatul celui 
rău. Astfel, ei au căzut în păcat şi cei care 
au urmat după ei poartă pecetea păcatului. 
Însă ca faptele noastre să fie socotite în mod 
clar ca fapte păcătoase, trebuie să îndepli- 
nească mai multe condiţii. În primul rând, 
păcatul trebuie să fie făcut prin folosirea 
deplină a minţii noastre. De aceea, faptele 
copiilor nu pot fi socotite păcate, pentru 
că mintea lor nu cunoaşte încă toate ade- 
vărurile lui Dumnezeu. După aceea, fap- 
tele omului trebuie să fie făcute cu ajuto- 
rul voinţei libere şi în deplină cunoştinţă 
de cauză. 


DESPRE PĂCAT 
ŞI FELURILE LUI 


rimii oameni care au căzut în păcat au 
p urmat sfatul diavolului care, luând 
chip de şarpe, i-a ispitit pe oameni. 
Dar ce este ispita? Ispita este îndemnul pe 
care noi înşine sau diavolul ni-l facem spre 
păcat. Există însă două tipuri de ispite, una 
care vine din interiorul nostru şi una din 
afara noastră. Astfel, ispita din interiorul 
nostru este ispita de a mânca peste măsură, 
de a fi cât mai bogaţi sau de a ne impune 
din mândrie asupra celorlalți. Ispita care 
vine din exteriorul sufletului nostru este o 
ispită de la diavol sau de la lume. 


spitele sunt numai prilejuri prin care putem 

| păcătui, dar ele nu sunt păcate. Pentru că 

putem să le învingem, trebuie să luptăm împo- 

triva lor. Această luptă împotriva ispitelor nu 

este uşoară, dar ea necesită eforturi din par- 
tea noastră şi multă stăruinţă. 

O primă metodă de luptă împotriva ispi- 
telor este rugăciunea. În rugăciunea „Iatăl 
nostru” spunem: „Şi nu ne duce pe noi 
în ispită”. Rugându-ne lui Dumnezeu, 
Acesta îndepărtează de la noi ispita 
şi ne întăreşte pentru a o putea 
învinge. Însă în această luptă, noi 
trebuie să fim curajoşi. Diavolul 
este fricos şi fuge din faţa celor 
care i se împotrivesc. Aşa că o 
altă metodă de a-l învinge pe 
diavol este să-i arătăm că noi nu 
vrem să-l ascultăm pe el, ci numai 

3. Ce ne face să păcătuim? 


4. Putem învinge ispitele? 
Cum? 








E >zP5 7 


5. Care sunt păcatele 
şi cum se împart ele? 

pe Dumnezeu. Un alt mod de învingere a 
ispitei este să fim atenţi la noi înşine, la sufle- 
tul nostru şi la modul nostru de a gândi. 
Având grijă de sufletul nostru, putem obser- 
va când ispitele vin asupra noastră şi să le eli- 
minăm din noi. 


ăcatele se împart în două: păcatul stră- 

P moşesc şi păcatul personal. Păcatul stră- 

moşesc este păcatul făcut de Adam şi Eva, 

primii oameni, şi pe care fiecare om îl moş- 

teneşte. Păcatul personal este un păcat care 

este numai al persoanei care-l face şi care 
nu se moşteneşte. 

Oaltă împărţire a păcatelor ne spune că exis- 

tă păcate capitale, păcate împotriva Duhului Sfânt 

şi păcate strigătoare la cer. Fiecare din aces- 

te păcate se deosebeşte de cele- 

lalte prin fapta care este făcută 






==  denoi, oamenii, dar 
f toate Î| întristează pe 
„= Dumnezeu şinouăne 


S 


) aducruşine. 
Păcatele capita- 
le se numesc astfel 
pentru că ele stau la 
originea 
celorlalte 
şi arată urâţenia oamenilor care le fac. Din- 
tre păcatele capitale fac parte mândria, pri- 
mul păcat al oamenilor, iubirea de arginţi 
(iubirea banilor) care ne face să nesocotim 
pe ceilalți oameni. Un alt păcat capital este 

DESPRE PĂCAT 
ȘI FELURILE LUI 


desfrânarea, adică goana după poftele tru- 
peşti, după care urmează păcatul invidiei, 
prin care dorim răul celorlalți oameni. Lăco- 
mia este un alt păcat capital care ne face 
să urmărim numai satisfacerea propriilor 
noastre trebuinţe, fără să ne gândim şi la 
ceilalți. 

Mânia este păcatul prin care ne compor- 
tăm urât faţă de ceilalți oameni şi nu urmă- 
rim să le facem bine, ci numai rău. Ultimul 
păcat capital este lenea, un păcat care ne face 
indiferenți şi ne împiedică să ne facem dato- 
ria faţă de şcoală sau față de oameni. Lenea 
se vindecă prin muncă. 

Păcatele împotriva Duhului Sfânt sunt: 
încrederea prea mare în bunătatea lui Dum- 
nezeu; lipsa de încredere în Dumnezeu; invi- 
dierea aproapelui nostru pentru darurile pe 
care Duhul Sfânt i le-a dat şi nepocăinţa de 
păcate până în momentul morţii. Toate aces- 
te păcate Îl îndepărtează pe Duhul Sfânt de 
la persoana respectivă. Ele sunt foarte gra- 
ve, pentru că ne lipsim astfel de darurile spi- 
rituale de care avem atâta nevoie şi ÎI înde- 
părtăm pe Duhul Sfânt, Cel ce este numit 
„Vistierul bunătăților”. 

Păcatele strigătoare la cer îi arată lui 
Dumnezeu cât de răi sunt acei oameni şi 
atrag supărarea lui Dumnezeu. Între aceste 
păcate se numără: uciderea făcută cu bună 
ştiinţă; asuprirea văduvelor, orfanilor şi săra- 
cilor; neplătirea celor care au lucrat pentru 
noi; lipsa de cinstire faţă de părinţi. Aceste 

Teme 

păcate ne condamnă pe noi, cei care le facem 
şi li demonstrează lui Dumnezeu răutatea 
şi urâțenia noastră sufletească. 


1. Daţi câteva exemple de fapte bune care cre- 
deți că pot împiedica săvârşirea de păcate. 

2. Găsiţi proverbe care condamnă fiecare 
păcat descris în acest capitol. 


62 








DESPRE 
VIAŢA VIITOARE 


rin viaţa viitoare înțelegem viaţa noas- 
p tră după moarte împreună cu Dumne- 
zeu. Dar cum anume va fi această viaţă? 
Cum vom trăi noi după moarte? Ce ne spune 
Sfânta Scriptură despre viaţa viitoare? 
Viaţa viitoare este scopul pe care fiecare 
dintre noi trebuie să-l atingă prin faptele şi 
credinţa sa din această viaţă. Însă pentru a 
ajunge la această viaţă viitoare şi veşnică, 
oamenii trebuie mai întâi să moară. Moar- 
tea este despărțirea temporară a trupului 
de suflet. Trupul se întoarce pe pământ, iar 
sufletul la Dumnezeu, Cel ce l-a creat. Toţi 
oamenii trebuie să moară, pentru că toți am 
căzut în păcat prin primii oameni: Adam şi 
Eva. 


mediat după moartea unui om, are loc 
judecata particulară. Această judecată 
înseamnă judecarea faptelor personale ale 
omului respectiv. Această judecată este făcu- 
tă de Mântuitorul nostru lisus Hristos, care 


1. Ce înţelegem 
prin viaţă viitoare? 





2. Ce înseamnă judecată 
particulară şi judecată 
universală? 

este ajutat de înger. La această judecată mai 
sunt prezenți şi diavolii, care încearcă să 
câştige sufletul celui decedat. După aceas- 
tă judecată, sufletul omului respectiv este 
dus la fericire sau în iad. Dumnezeu va avea 
în vedere la judecata particulară cât de curat 
este sufletul nostru şi ce anume am făcut 
pentru curățirea lui. De asemenea, după 
această judecată, noi, cei vii, putem să îmbu- 
nătăţim starea sufletelor celor care au trecut 
la cele veşnice prin rugăciuni şi prin pome- 
nirea acestora la biserică. 

Judecata universală va avea Joc în momen- 
tul în care lisus Hristos va veni a doua oară 
ca să judece „viii şi morţii”, după cum spu- 
nem în Crez. Atunci trupurile tuturor celor 
care au murit, vor învia. Spre deosebire de 
judecata particulară, despre care ştim că are 
loc imediat după moartea omului, despre 
cea universală nu ştim când anume va fi. 

În momentul celei de-a doua veniri a lui 
Hristos, trupurile celor morţi vor învia. Indi- 
ferent dacă acei oameni au fost buni sau răi, 
trupurile tuturor vor învia. Însă trupurile 
celor răi vor învia spre osândă, spre chin, pe 
când cele ale celor drepți vor învia pentru a 
se împărtăşi de fericirea veşnică. Aceste tru- 
puri vor avea însuşiri minunate, nemaifiind 
supuse bolilor, morții şi îmbătrânirii. 

La judecata universală se vor judeca toa- 
te faptele noastre, dar şi urmările acestora. 
Faptele de dragoste față de oameni produc 
în sufletele acestora bucurie, iar această bucu- 

rie este dorită de Dumnezeu şi vor fi răsplă- 
tite de EI la judecata universală. 


isus Hristos ne-a spus în timpul vieții 

Sale de pe pământ că trebuie să fim ca 
şi copiii, dacă vrem să ajungem în împără- 
ţia lui Dumnezeu. El a rostit aceste cuvinte, 
pentru că voi, copiii, sunteți suflete curate, 
care nu urmăresc să facă rău, ci numai bine. 
De aceea, lisus Hristos S'a îngrijit în aşa fel 
încât toţi copiii care îşi păstrează cuminţe- 
nia aceasta până la sfârşitul vieții, să aibă un 
loc special în împărăţia Sa. 


1. Care sunt diferenţele dintre judecata par- 
ticulară şi cea universală? 

2. Cine ÎI ajută pe Dumnezeu să judece sufle- 
tele oamenilor? 


3. Cum trebuie 
să ne pregătim noi pentru 
judecata universală? 


Întrebări 


CUPRINS 

